Talon-pojan Laulu
Talon-poika, taitava
 elon etsinnöissä,
 aina olen alkava
 päivät pellon töissä;
 näissä voiman näytän,
 kaikki hyvin käytän,
 aina työni täytän,
       urhollisesti.

 Ei omalla pellolla
 aura (atra) paljon paina,
 mies on itse ilolla
 ahkera siell’ aina.
 Vaimo, kuva valon,
 ombi turva talon,
 riemu joukon jalon
       siivollisesti.

 Tämä sääty suurin on,
 suuri Suomen kansa,
 eikä ole osaton
 perhe pellollansa;
 itse täytän aitan,
 leivän paksun laitan,
 toisellekin taitan
       riemullisesti.

 Juhla jalo johdattaa
 kestin keskellemme,
 olut-kannu kuljettaa
 riemun rinnoillemme.
 Työ on alku elon,
 ihanaisen ilon,
 juotavangin jalon
       herkullisesti.

 Tavara on tallella
 tämän säädyn tiellä;
 siis on syytä suojella
 vapautta vielä;
 sydämellä, suulla,
 menollakin muulla
 Keisaria kuulla,
       uskollisesti.

Jaakko Juteini
Runot